Josef Kaiser

Josef Kaiser (orixinariamente Josip Kaiser), nado en Bač, Voivodina, o 10 de marzo de 1954, é un escultor, gravador e deseñador de moedas austríaco.

 Traxectoria 


Josef Kaiser fixo a súa educación secundaria na Escola de Artes Aplicadas de Split, daquela en Iugoslavia, entre 1968 e 1972. Este último ano trasladouse a Austria, onde comezou os seus estudos superiores na Universidade de Artes Aplicadas de Viena, onde se graduou en 1978, na especialidade de Escultura."Josef Kaiser". Universität für angewandte Kunst Wien - Institut für Kunst und Technologie.

En 1980 comezou o exercicio da docencia na mesma universidade,"Kaiser, Josef Mag.art.". Universität für angewandte Kunst Wien. onde ocupou diferentes cargos: profesor asociado do Instituto de Belas Artes (2000), xefe do Departamento de Debuxo de Espido (2000), decano da facultade (2004) e vicerreitor de Ensino na Universidade (2007).
miniatura|238x238px|Estación do Via Crucis de Kirchberg an der Pielach (1998).

Ademais da súa produción arística como escultor, Josef Kaiser é un recoñecido deseñador e gravador de moedas. Logo dalgunha experiencia a mediados da década de 1980, o seu traballo máis popular son os anversos nacionais de Austria da serie completa de moedas en euros, desde a dun céntimo á de dous euros, que se comezaron a cuñar en 2002.Moedas deseñadas por Josef Kaiser. Numista.com

 Recoñecementos 
Josef Kaiser acadou nomerosos premios e recoñecementos, sobre todo polo seu labor como escultor, entre eles os seguintes:

 (1981) Premio da Provincia da Baixa Austria.
 (1982) Premio do Festival de Viena.
 (1985) Premio Theodor Krner.
 (1990) Premio ao deseño artístico da Universidade BOKU, de Viena.
 (1994) Premio da Fundación Karl Anton Wolf.
 (2002) Cruz de Honra de Austria para a Ciencia e a Arte (1ª clase).

 Notas 

 Véxase tamén 

 Outros artigos 

 Lista de deseñadores das moedas de euro



Categoría:Nados en 1954
Categoría:Nados no distrito de Bačka do Sur
Categoría:Deseñadores de moeda
Categoría:Personalidades do gravado
Categoría:Escultores de Austria
Categoría:Alumnos da Universidade de Artes Aplicadas de Viena
Categoría:Profesores da Universidade de Artes Aplicadas de Viena
Categoría:Personalidades sen imaxes